I Na temelju članka 109. stavaka 2.do 5. ,članka 43.stavka 3.i4.,članka 44. i članka 46. Zakona o vodnim uslugama (NN 66/19) , Uredbe o najnižoj osnovnoj cijeni vodnih usluga i vrsti troškova koje cijena vodnih usluga pokriva ( NN 112/2010) , članka 439., a u svezi članka 263. Zakona o trgovačkim društvima ( Narodne novine br. 111/93,34/99, 121/99, 52/00, 118/03, 107/07, 146/08, 137/09, 125/11, 11/12,68/13,110/15 i 40/19) i članka 29. Društvenog ugovora Vodovoda i kanalizacije d.o.o. , direktor trgovačkog društva Vodovod i kanalizacija d.o.o. uz prethodnu suglasnost nadzornog odbora dana 23.ožujka 2022. godine donosi slijedeću

**ODLUKU O CIJENI VODNIH USLUGA**

**OPĆE ODREDBE**

**Članak 1.**

Ovom se Odlukomo cijeni vodnih usluga ( dalje u tekst: Odluka)određuju vrste vodnih usluga koje se pružaju na vodoopskrbnom području odnosno području aglomeracije Karlovac-Duga Resa, visina cijene vodnih usluga , način obračuna i plaćanja usluge i iskaz javnih davanja koja se obračunavaju i naplaćuju uz cijenu usluge.

**Članak 2.**

Vodovod i kanalizacija d.o.o., Karlovac, Gažanski trg 8, OIB: 65617396824 ( dalje u tekstu: javni isporučitelj) pruža

-usluge javne vodoopskrbe , javne odvodnje i pročišćavanja otpadnih voda na području grada Karlovca sa širom okolicom,

-usluge javne vodoopskrbe u općini Draganić ,naseljima Gornje Pokupje i Levkušje na području grada Ozlja, naseljima Donje Stative, Zagradci, Netretičko Bukovje i Skupica na području općine Netretić, naseljima Belaj, Belajske Poljice i Podvožić na području općine Barilović

- uslugu pročišćavanja otpadnih voda na području grada Duga Rese

**Članak 3.**

Obveznik plaćanja cijene vodne usluge je korisnik vodnih usluga.

Korisnik vodnih usluga ( u daljnjem tekst: Korisnik) je svaka fizička ili pravna osoba koja je vlasnik ili drugi zakoniti posjednik nekretnine priključene na komunalne vodne građevine, odnosno vlasnik ili drugi zakoniti posjednik individualnog sustava odvodnje. Korisnik vodnih usluga je i drugi isporučitelj kada je to uređeno Zakonom o vodnim uslugama.

**NAČIN OBRAČUNA I PLAĆANJA CIJENE VODNIH USLUGA**

**Članak 4.**

Cijena vodnih usluga sastoji se fiksnog i varijabilnog dijela.

Fiksni dio cijene vodne usluge u apsolutnom mjesečnom iznosu plaća svaki korisnik vodnih usluga neovisno o količini isporučene vode.

Varijabilni dio cijene vodne usluge korisnicima se obračunava sukladno količini ( u m³) pružene vodne usluge.

**Članak 5.**

Korisnicima vodnih usluga javne vodoopskrbe cijena vodne usluge javne vodoopskrbe obračunava se mjesečno prema isporučenoj količini vode očitanoj na glavnom vodomjeru.

**Članak 6.**

Korisnicima vodnih usluga javne odvodnje koji imaju i koriste ispravan mjerač protoka ispuštene vode, neovisno o tom jesu li ili nisu priključeni na komunalne vodne građevine javne vodoopskrbe, cijena odvodnje otpadnih voda (i cijena vodne usluge pročišćavanja otpadnih voda) se naplaćuje prema količini (prostornom metru) ispuštene otpadne vode izmjerenoj na mjeraču protoka mjesečno.

Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, a priključeni su na komunalne vodne građevine javne vodoopskrbe - cijena vodne usluge odvodnje otpadnih voda se naplaćuje prema članku 5 ove Odluke.

Korisnicima vodne usluge pročišćavanje otpadnih voda koji nisu sa područja grada Karlovca cijena vodne usluge pročišćavanja otpadnih voda naplaćivat će se po cijeni važećoj za grad Karlovac uvećanoj za troškove provoda otpadnih voda čiji iznos se utvrđuje posebnim ugovorom, a korisnicima koji ispuštaju tehnološke otpadne vode iznad graničnih vrijednosti emisija otpadnih voda, osnovna cijena usluge pročišćavanja korigira se temeljem koeficijenata utvrđenih Odlukom o odvodnji otpadnih voda grada Karlovca i sporazuma sa svakim korisnikom usluge.

**TARIFA VODNIH USLUGA**

**Članak 7.**

Tarifa vodnih usluga za korisnike **u stambenim prostorima** određuje se kako slijedi:

1. Fiksni dio osnovne cijene
	1. Fiksni dio osnovne cijene vodnih usluga –korisnik vodoopskrbe 15,40 kn/mj
		1. Fiksni dio osnovne cijene vodnih usluga – korisnik vodoopskrbe

koju plaćaju socijalno ugroženi građani 9,24 kn/mj

* 1. Fiksni dio osnovne cijene vodnih usluga – korisnik skupljanja

otpadnih voda 13,45 kn/mj

* 1. Fiksni dio osnovne cijene vodnih usluga – korisnik pročišćavanja

 pročišćavanja otpadnih voda 2,84 kn/mj

1. Osnovna cijena vodne usluge javne vodoopskrbe (varijabilna) 5,86 kn/m³
2. Osnovna cijena vodne usluge skupljanja otpadnih voda (varijabilna) 3,70 kn/m³
3. Osnovna cijena vodne usluge pročišćavanja otpadnih voda (varijabilna) 3,40 kn/m³
4. Cijena vodne usluge javne vodoopskrbe koju plaćaju socijalno

 ugroženi građani 3,52 kn/m³

1. Osnovna cijena vodne usluge odvodnje – provoda otpadnih voda 1,11 kn/m³

 Grada Duga Rese – 30 % od iznosa cijene iz točke 3. ovog stavka

Tarifa vodnih usluga za korisnike **u poslovnim prostorima** određuje se kako slijedi:

1. Fiksni dio osnovne cijene vodnih usluga
	1. Fiksni dio osnovne cijene za vodoopskrbu
2. Fizičke i pravne osobe sa ø priključka do 20 mm 15,40 kn/mj
3. ø priključka do 25 mm 29,50 kn/mj
4. ø priključka do 30 mm 34,94 kn/mj
5. ø priključka do 40 mm 47,74 kn/mj
6. ø priključka do 50 mm 59,02 kn/mj
7. ø priključka do 80 mm 94,60 kn/mj
8. ø priključka do 100 mm 118,38 kn/mj
9. ø priključka do 150 mm 178,62 kn/mj

 1.2 Fiksni dio osnovne cijene za skupljanje otpadnih voda

 i) Fizičke i pravne osobe sa ø priključka do 20 mm 13,45 kn/mj

 j) ø priključka do 25 mm 25,95 kn/mj

 k) ø priključka do 30 mm 30,92 kn/mj

 l) ø priključka do 40 mm 41,59 kn/mj

 m) ø priključka do 50 mm 51,62 kn/mj

 n) ø priključka do 80 mm 82,76 kn/mj

 o) ø priključka do 100 mm 103,66 kn/mj

 p) ø priključka do 150 mm 155,38 kn/mj

 1.3 Fiksni dio osnovne cijene pročišćavanja otpadnih voda 10,44 kn/mj

1. Osnovna cijena vodne usluge javne vodoopskrbe (varijabilna) 10,47 kn/m³
2. Osnovna cijena vodne usluge skupljanja otpadnih voda (varijabilna) 5,88 kn/m³
3. Osnovna cijena vodne usluge pročišćavanja otpadnih voda (varijabilna) 5,09 kn/m³
4. Cijena vodne usluge odvodnje – provoda otpadnih voda 1,76 kn/m³

Grada Duga Rese - 30 % od iznosa cijene iz točke 3. ovog stavka

**Članak 8.**

Cijena koju plaćaju socijalno ugroženi stanovnici utvrđuje se za fiksni dio cijene vodnih usluga u visini 60% fiksnog dijela cijene vodnih usluga za stambeni prostor.

Cijena koju plaćaju socijalno ugroženi stanovnici utvrđuje se za varijabilni dio cijene vodnih usluga u visini 60% za količinu isporučene vode nužne za osnovne potrebe kućanstva.

Količina vode nužne za osnovne potrebe kućanstva iznosi 3 m³/mjesečno po članu kućanstva.

Pod socijalno ugroženim stanovnicima smatraju se osobe koje sukladno propisima kojima se uređuje socijalna skrb imaju pravo na naknadu troškova stanovanja , a prema popisu koji jedinica lokalne samouprave dostavlja javnom isporučitelju.

**Članak 9.**

Korisnici vodnih usluga koji nisu priključeni na komunalne vodne građevne javne odvodnje, plaćaju cijenu vodne usluge pražnjenja i odvoza otpadnih voda iz individualnih sustava odvodnje u iznosu od 301,44 kn/cisterna (4m³). Korisnici koji su udaljeni više od 10 km od sjedišta Društva plaćaju dodatno 4,80 kn/km.“

**Članak 10.**

Isporučitelj ispostavlja račun za vodne usluge Korisniku mjesečno s rokom plaćanja naznačenim na računu.

**JAVNA DAVANJA (NAKNADE) KOJE SE NAPLAĆUJU UZ CIJENU VODNE USLUGE**

**Članak 11.**

Uz cijenu vodnih usluga, a sukladno posebnim propisima i odlukama jedinica lokalne samouprave , javni isporučitelj na računima za isporučene vodne usluge zasebno iskazuje: porez na dodanu vrijednost, naknadu za korištenje voda, naknadu za zaštitu voda i naknadu za razvoj.

**ZAVRŠNE ODREDBE**

**Članak 12.**

Ova Odluka dostavljena je gradonačelniku grada Karlovca, gradonačelniku grada Duga Rese, gradonačelniku grada Ozlja te općinskim načelnicima općina Draganić, Netretić i Barilović, a radi davanja suglasnosti , temeljem odredbi članka 109. Zakona o vodnim uslugama.

Ova Odluka će se objaviti u službenom listu jedinice područne (regionalne samouprave) i u jednom lokalnom mediju.

Ova Odluka objaviti će se na internet stranici javnog isporučitelja.

Ova Odluka dostaviti će se Vijeću za vodne usluge u roku od pet dana od objave Odluke u službenom listu jedinice područne ( regionalne ) samouprave.

**Članak 13.**

Ova Odluka stupa na snagu u roku 8 dana od dana objave u službenom listu jedinice područne samouprave i primjenjuje se od dana 01.04.2022. godine.

Danom stupanja na snagu ove Odluke stavlja se van snage Odluka o cijeni vodnih usluga od dana 23.11.2012.godine URBROJ: 5-2070-0003 i Odluka o izmjenama i dopunama Odluke o cijeni vodnih usluga od dana 20.05.2020.

URBROJ: 3-0089-0001

Direktor:

Katarina Malenica, mag.oec.